b'\n_START_ARTICLE_\nToimi Simokorpi\n_START_PARAGRAPH_\nToimi Elis Simokorpi ent. Simolin (1. huhtikuuta 1892 Asikkala \xe2\x80\x93) oli suomalainen j\xc3\xa4\xc3\xa4k\xc3\xa4riv\xc3\xa4nrikki. H\xc3\xa4n oli sotilaskoulutuksen alkeet ven\xc3\xa4j\xc3\xa4ll\xc3\xa4 saanut sotilas, joka ensimm\xc3\xa4isen maailmansodan kest\xc3\xa4ess\xc3\xa4 loikkasi rintaman toiselle puolelle Saksan joukkoihin, joissa h\xc3\xa4n palveli J\xc3\xa4\xc3\xa4k\xc3\xa4ripataljoona 27:n riveiss\xc3\xa4. My\xc3\xb6hemmin h\xc3\xa4n osallistui viel\xc3\xa4 niin Suomen sis\xc3\xa4llissotaan kun talvi- ja jatkosotaankin.\n_START_SECTION_\nPerhe ja opinnot\n_START_PARAGRAPH_\nSimokorven vanhemmat olivat kauppias Manfred Simolin ja Anni Hautala. H\xc3\xa4net vihittiin avioliittoon vuonna 1933 Astrid Sj\xc3\xb6manin kanssa. H\xc3\xa4n k\xc3\xa4vi kansakoulun. Sotilaskoulutusta h\xc3\xa4n sai taktiikan soveltamiskurssilta Suojeluskuntain p\xc3\xa4\xc3\xa4llyst\xc3\xb6koulussa vuonna 1924 ja asemestarikurssilta Suojeluskuntain yliesikunnan asepajassa vuonna 1926 sek\xc3\xa4 asemestarien t\xc3\xa4ydennyskurssilta Asesepp\xc3\xa4koulussa vuonna 1936.\n_START_SECTION_\nSotilasura Ven\xc3\xa4j\xc3\xa4n armeijassa ja j\xc3\xa4\xc3\xa4k\xc3\xa4rikausi\n_START_PARAGRAPH_\nSimokorpi liittyi Ven\xc3\xa4j\xc3\xa4n armeijaan 14. elokuuta 1914 ja palveli vapaaehtoisena 101. Siperialaisessa tarkka-ampujarykmentiss\xc3\xa4 10. elokuuta 1915 saakka. erialaisessa tarkka-ampujarykmentiss\xc3\xa4 ja osallistui ensimm\xc3\xa4isen maailmansodan taisteluihin Ven\xc3\xa4j\xc3\xa4n joukoissa muun muassa Varsovan ja Galitsian rintamilla, joissa h\xc3\xa4n haavoittui kolmasti. Varsovan rintamalta saamaansa haavaa hoidettiin Tverin sotilassairaalassa. Tverist\xc3\xa4 h\xc3\xa4net laskettiin toipumislomalle Suomeen. Suomessa h\xc3\xa4nen haavojensa hoitoa jatkettiin Lahden sotilassairaalassa._NEWLINE_Simokorpi teki t\xc3\xa4ss\xc3\xa4 vaiheessa p\xc3\xa4\xc3\xa4t\xc3\xb6ksens\xc3\xa4 siirty\xc3\xa4 sotimaan rintaman toiselle puolelle. H\xc3\xa4n matkusti Lahdesta Mikkelin kautta Ruotsiin ja edelleen Saksaan, miss\xc3\xa4 h\xc3\xa4n liittyi vapaaehtoisena sotilaskoulutusta antavaan J\xc3\xa4\xc3\xa4k\xc3\xa4ripataljoona 27:n 3. komppaniaan 23. marraskuuta 1915, josta h\xc3\xa4net siirrettiin my\xc3\xb6hemmin pataljoonan tiedonanto-osastoon. H\xc3\xa4n osallistui taisteluihin ensimm\xc3\xa4isess\xc3\xa4 maailmansodassa Saksan it\xc3\xa4rintamalla Misse-joella ja Riianlahdella.\n_START_SECTION_\nSuomen sis\xc3\xa4llissota\n_START_PARAGRAPH_\nSimokorpi saapui Suomeen (Vaasaan) j\xc3\xa4\xc3\xa4k\xc3\xa4reiden p\xc3\xa4\xc3\xa4joukon mukana varav\xc3\xa4\xc3\xa4peliksi ylennettyn\xc3\xa4 25. helmikuuta 1918. H\xc3\xa4net komennettiin Suomen sis\xc3\xa4llissotaan joukkueenjohtajaksi 5. J\xc3\xa4\xc3\xa4k\xc3\xa4rirykmentin 15. j\xc3\xa4\xc3\xa4k\xc3\xa4ripataljoonan 1. komppaniaan. H\xc3\xa4n osallistui sis\xc3\xa4llissodan taisteluihin Karjalankannaksella.\n_START_SECTION_\nSis\xc3\xa4llissodan j\xc3\xa4lkeinen aika\n_START_PARAGRAPH_\nSimokorpi palveli sis\xc3\xa4llissodan j\xc3\xa4lkeen koulutusaliupseerina 5. J\xc3\xa4\xc3\xa4k\xc3\xa4rirykmentiss\xc3\xa4, josta my\xc3\xb6hemmin muodostettiin Kuopion jalkav\xc3\xa4kirykmentti 4. H\xc3\xa4n erosi armeijasta 11. helmikuuta 1919 ja liittyi Suojeluskuntaj\xc3\xa4rjest\xc3\xb6\xc3\xb6n, jossa h\xc3\xa4net sijoitettiin paikallisp\xc3\xa4\xc3\xa4llik\xc3\xb6ksi Suolahden ja \xc3\x84\xc3\xa4nekosken suojeluskuntiin 1. maaliskuuta 1919 alkaen ja palveli teht\xc3\xa4viss\xc3\xa4 1. toukokuuta 1919 saakka. My\xc3\xb6hemmin h\xc3\xa4n siirtyi harjoitusp\xc3\xa4\xc3\xa4llik\xc3\xb6ksi Pieks\xc3\xa4m\xc3\xa4en suojeluskuntaa 1. kes\xc3\xa4kuuta 1919 alkaen ja siirtyi saman suojeluskunnan paikallisp\xc3\xa4\xc3\xa4llik\xc3\xb6ksi 1. lokakuuta 1919 alkaen. Pieks\xc3\xa4m\xc3\xa4elt\xc3\xa4 h\xc3\xa4n siirtyi paikallisp\xc3\xa4\xc3\xa4llik\xc3\xb6ksi Puumalaan 13. syyskuuta 1921, jossa h\xc3\xa4n palveli 16. lokakuuta 1921 saakka. Puumalasta h\xc3\xa4n palasi takaisin Pieks\xc3\xa4m\xc3\xa4elle paikallisp\xc3\xa4\xc3\xa4llik\xc3\xb6ksi 16. tammikuuta 1922 ja oli teht\xc3\xa4v\xc3\xa4ss\xc3\xa4 1. joulukuuta 1923 asti, jolloin h\xc3\xa4n siirtyi niin ik\xc3\xa4\xc3\xa4n paikallisp\xc3\xa4\xc3\xa4llik\xc3\xb6ksi Juvan suojeluskuntaan 15. joulukuuta 1923 alkaen ja oli teht\xc3\xa4v\xc3\xa4ss\xc3\xa4 1. helmikuuta 1924 saakka. My\xc3\xb6hemmin h\xc3\xa4n toimi Mikkelin suojeluskuntapiirin v\xc3\xa4liaikaisena kansliap\xc3\xa4\xc3\xa4llikk\xc3\xb6n\xc3\xa4, siksi kunnes siirtyi 16. joulukuuta 1924 alkaen paikallisp\xc3\xa4\xc3\xa4llik\xc3\xb6ksi Anttolan suojeluskuntaan. Teht\xc3\xa4v\xc3\xa4ss\xc3\xa4 h\xc3\xa4n oli kunnes sai nimityksen Mikkelin suojeluskuntapiirin asemestariksi 15. syyskuuta 1926 alkaen.'